《宿栖云庵》
明代·李德

石室凝紫烟，空涧悬石乳。阴崖含风泉，终日洒飞雨。

临流结精舍，六月不知暑。道人养清虚，适与高僧处。

垢净俱已忘，孰为舍与取。诸幻既远离，白云日相与。

何当谢时人，来作尘外侣。

作者简介：明初广东番禺人，字仲修。洪武三年荐至京师，授洛阳长史，迁济南、西安二府幕，改广西义宁教谕，在职振兴文教。好为诗，晚年究洛闽之学。后人辑其诗，与黄哲、王佐、赵介为《广州四先生集》。